શાસક અને વિપક્ષ બંનેએ આ પ્રસ્તાવની રમત રમવાનું નક્કી કર્યું. ટીડીપીને આંધ્ર રાજ્યમાં અને વિપક્ષી મોરચામાં પણ પોતાની પ્રમુખ વિપક્ષ તરીકેની ભૂમિકા ઉપસાવવી હતી. કોંગ્રેસને આ પ્રસ્તાવ મુદ્દે સરકાર પર પસ્તાળ પાડવાનો મોકો જોઈતો હતો. વિપક્ષોને લોકસભા ચૂંટણી પહેલાં વિપક્ષી એકતાનો દાણો પણ ચાંપી જોવો હતો. ભાજપ માટે વિપક્ષો રાજકીય વ્યૂહમાં કેટલા કાચા છે તે પુરવાર કરવાની વધુ એક તક ઊભી થઈ હતી.